ISRAELKONFERENSSI VÄSTERÅSISSA
Nykypäivän Israel profeetallisessa valossa
On suuri ilo olla täällä.
Teillä on sekä tietoa että syvää kiinnostusta -
näihin kysymyksiin.
Siksi on mielenkiintoista olla täällä vierailevana puhujana.
Shalom över Israel -järjestö on levittänyt kiinnostusta ja tietoa.
Eräs tärkeistä tehtävistämme on paljastaa tietämättömyyttä.
Varsinkin Israelin nykyhistorian suhteen on paljon tietämättömyyttä.
Ihmiset eivät tiedä Israelin ennalleen asettamisen eri vaiheita.
Tietämättömyys jättää tilaa viholliselle.
Vihollinen kiinnittää tilanteeseen huomiota.
Totuus sekoittuu valheeseen ja puolitotuuksiin.
Syntyy paljon väärinkäsityksiä ja vääriä asenteita.
Ajatellaanpa vain tätä kaunista Israelin lippua.
Työskentelen lähetysjärjestössä 15 eri maassa.
Järjestömme on yksi harvoista, joka on päässyt Pohjois-Koreaan.
Jos meillä olisi sitä maata koskeva lähetyskokous -
ja kokouksessamme olisi Pohjois-Korean lippu, -
se ei herättäisi minkäänlaisia reaktioita.
Se olisi itsestään selvä asia.
Pohjois-Korean lähetyskokouksessa on oltava heidän lippunsa.
Mutta joissakin yhteyksissä nousee valtavia reaktioita, -
kun on kysymyksessä Israelin lippu.
Joitakin vuosia sitten sain kutsun erääseen seurakuntaan Ruotsissa.
Meillä oli siellä Israel-kokous.
Mukanamme oli myös Israelin lippu.
Kokouksen jälkeen eräs henkilö sanoi minulle: -
"En halua tuota lippua tänne. Viekää se pois."
Lippu ärsytti.
Miksi voimme hyväksyä totalitaaristen maiden lippuja -
lähetyskokouksessa muttemme Israelin lippua?
Siinä ei ole tasapainoa.
Kiitos ja ylistys Israelin lipusta.
Se on monen asian vertauskuva.
Sen keskellä oleva Daavidin tähti muistuttaa Messiaan tulosta.
Golda Meir sanoi, että siellä missä on kaksi israelilaista, -
löytyy kolme eri poliittista puoluetta.
Meidänkin tulisi antaa tilaa eri tavoille ajatella.
Aiheenani on "nykypäivän Israel profeetallisessa valossa".
Luemme aiheesta muutamia raamatunpaikkoja.
Tahdon mainita asiasta, joka tapahtui syyskuun puolivälissä.
Oli Israelin juhlakausi, joka on on myös ollut täällä aiheenamme.
Ajattelen jom kippur -juhlaa.
Koko Israel oli rukouksessa.
Te siellä olleet tiedätte, kuinka ainutlaatuinen jom kippur on.
Israel on maallistunut, mutta juhla otetaan erittäin vakavasti.
Lentokenttä on kiinni, rajat suljettu, liikenne pysähtyy.
Ihmiset menevät Länsimuurille ja synagogaan.
Juuri kun miljoonat ihmiset olivat rukouksessa, -
saamme tiedon, että Syyria tuhoaa kemialliset aseensa.
Se oli oikeastaan liian hyvää ollakseen totta.
Fantastista, että se tapahtuu juuri silloin, kun miljoonat rukoilevat.
Mennäänpä profeetta Sakarjan kirjaan.
Mielenkiintoni Israelia kohtaan on kasvanut siitä lähtien, -
kun nuorena evankelistana aloin saarnata Jumalan sanaa.
Sain parikymppisenä olla pastori Hilding Fagerbergin mukana.
Muistaako joku teistä hänet?
Hän on jo kotona Herran luona.
Hän tiesi paljon ja oli myös hyvin hauska.
Muistan, kuinka olin hänen kanssaan Intiassa.
Hän todisti telttakokouksessa, jonne oli kokoontunut tuhansia.
Hän sanoi: "On jotain, mitä meillä kaikilla on.
Niin rikkailla kuin köyhillä. Mitä luulette kaikilla olevan?
Se on nimi. Ja nimi tarkoittaa jotain.
Nimeni on Fagerberg ja se tarkoittaa 'kaunista vuorta'."
Hän otti minut vuonna 1976 mukaansa Israeliin.
Matka herätti minussa lisää mielenkiintoa Israelia -
profeetallista sanomaa kohtaan.
Olen ollut siellä monta kertaa.
Toukokuussa kävin siellä 112. kerran.
Se oli ihanaa.
Helmikuussa sain suuren yllätyksen.
Ulf Karlsson soitti minulle.
Hän sanoi: "Israelin suurlähetystössä on kokous.
On tärkeää, että tulet sinne."
Kysyin: "Miksi se on tärkeää?"
"En voi sanoa sitä, mutta on tärkeää, että olet mukana."
Menin Strandvägenille Tukholmassa.
Israel-kokous oli siellä, ja he jakoivat diplomeja.
He sanoivat: "Annamme tämän diplomin Göran Duveskogille."
Tunsin vajoavani maan alle.
Diplomi tuli Theodor Herzl -säätiöltä.
Nämä ihmiset tukivat samassa hengessä Israelin valtiota.
Diplomia ei ole jaettu monille Ruotsissa. Se rohkaisi minua.
Se merkitsi minulle paljon. Olin todella liikuttunut siitä.
On tärkeää, että annamme tukemme Israelille.
Luetaan Sakarja 1:14.
"Ja enkeli, joka puhutteli minua, sanoi minulle: 'Saarnaa ja sano: -
Näin sanoo Herra Sebaot: Minä kiivailen Jerusalemin -
ja Siionin puolesta suurella kiivaudella."
Profeetta seurasi Herran ja enkelin välistä keskustelua.
Enkelit olivat kärsimättömiä. "Kuinka kauan sinä -
viivyt etkä armahda Jerusalemia ja Juudan kaupunkeja, -
joille olet ollut vihainen seitsemänkymmentä vuotta?"
Profeetta saa kuunnella keskustelua, -
jota käydään Herran Sebaotin ja Herran enkelin välillä.
Enkeli käskee profeettaa huutamaan: -
"Näin sanoo Herra: Minä kiivailen Jerusalemin -
ja Siionin puolesta suurella kiivaudella."
Selaillaan eteenpäin lukuun 8, jakeeseen 3: -
"Näin sanoo Herra: Minä käännyn jälleen Siionin puoleen -
ja tulen asumaan Jerusalemin keskelle.
Jerusalemia kutsutaan Uskolliseksi Kaupungiksi -
ja Herran Sebaotin vuorta Pyhäksi vuoreksi.
Vielä on Jerusalemin toreilla istuva -
vanhuksia ja vanhoja vaimoja sauvansa kädessään.
Torit tulevat olemaan täynnä leikkiviä lapsia.
Jos tämä onkin ihmeellistä tämän kansan jäännöksen silmissä, -
pitäisikö sen olla ihmeellistä minun silmissäni?
...minä olen vapauttava kansani -
auringon nousun maasta ja laskun maasta.
Ja minä tuon heidät asumaan Jerusalemin keskelle.
Ja he ovat minun kansani, ja minä olen heidän Jumalansa."
Minulla on jännittävä aihe: -
Nykypäivän Israel profeetallisessa valossa.
Tarkoitan profeetallisella näkökulmalla sitä, -
mitä Raamatun profetiat sanovat nykypäivän Israelista, -
jossa vanhat profetiat toteutuvat.
Olen joskus kuullut -
seuraavan ajatuksen virkaveljieni pastoreitten taholta.
He sanovat: "Uudessa testamentissa on niin vähän Israelista.
Otatte paljon jakeita Vanhasta testamentista, -
mutta elämme Uuden testamentin aikaa."
Joskus tahdomme väheksyä Vanhaa testamenttia.
Meidän ei tulisi tehdä niin.
Jeesuksella ei ollut muuta Raamattua kuin Vanha testamentti, -
Toora, Laki ja Profeetat.
Uskomme, ettei Vanhan testamentin auktoriteetti -
ole vähäisempi kuin Uuden.
Luther sanoi: -
"Ymmärrämme Vanhaa testamenttia paremmin Uuden avulla -
ja Uutta testamenttia paremmin Vanhan avulla.
Oli alkuseurakunnan perustamisen aika Jerusalemissa.
Pyhä Henki oli vuodatettu ja seurakunta kasvoi valtavasti.
Keskellä alkuseurakunnan ensimmäistä herätystä -
oli Kauniin portin vieressä istunut halvaantunut mies parantunut.
Pietarilta kysytään, miten se on tapahtunut.
Selityksessään hän viittaa profetioihin -
valtavan jännittävällä ja luonnollisella tavalla.
Ja hän sanoo: "Kääntykää ja tehkää parannus, -
että virvoituksen ajat tulisivat teille Herralta.
Taivaan piti omistaman hänet niihin aikoihin asti, -
jolloin kaikki jälleen kohdallensa asetetaan, -
mistä Jumala on... puhunut pyhäin profeettainsa kautta -
aina Samuelista lähtien."
Tässä alkuseurakunnan johtaja julistaa: -
"Vanhan Testamentin profetiat ovat ne, joihin uskomme, -
joita saarnaamme ja joihin viittaamme."
Se, mitä he ovat sanoneet, tulee toteutumaan.
Kaikki, mistä Jumala on puhunut profeettojensa kautta, toteutuu.
Ennalleen asettaminen on valtavan voimakas käsite.
En osaa kreikkaa, mutta voimme katsoa Raamatun sanakirjaa.
Siellä on sana "apokatastasis".
Se on käännetty sanoilla "asettaa kohdalleen".
Se tarkoittaa palaamista takaisin Herran alkuperäiseen suunnitelmaan.
Kun aika on täytetty, asettaa hän kaiken ennalleen.
Silloin pääsemme hänen alkuperäiseen suunnitelmaansa.
Ei ole kyse vain osasta, -
vaan kaikki Jumalan profeettojen kautta puhuma sana toteutuu.
Se tapahtuu Pietarin mukaan tulevaisuudessa.
Taivaan on pidettävä Messias -
siihen saakka, kunnes nuo ajat tulevat.
Hänellä ei ollut aavistustakaan, milloin nuo ajat tulisivat.
Taivaan tulisi pitää Messias siihen asti, -
kunnes kaikki, mistä profeetat ovat puhuneet asetetaan ennalleen.
Olemme elinaikanamme nähneet niiden toteutuvan.
Jo sata vuotta sitten ihmiset näkivät, -
että Israel asetetaan ennalleen meidän aikanamme.
Tämä liittyy 3000 vuotta vanhoihin profetioihin.
Ehkä ne ovat vanhempiakin.
Uskomatonta. Siksi Raamattu on niin jännittävä kirja.
Sitä lukiessamme voimme löytää aivan uusia asioita.
Otetaan esimerkiksi ensimmäisen maailmansodan tapahtumat.
Syntyi brittiläinen mandaatti.
Historian lehti kääntyi.
Jerusalem oli 2000 vuoden ajan ollut kansojen tallattavana.
Kansoja oli ainakin kahdeksan.
Jeesus seisoi Öljymäellä -
ja puhui opetuslapsillensa.
Hän ennusti Jerusalemista täysin tarkasti.
Oli tuleva aseellinen selkkaus Jerusalemia vastaan.
Siinä juutalaisia tapetaan.
Josefus Flavius kertoo, -
että juutalaisten sodassa kuoli ehkä 1,3 miljoonaa juutalaista.
Kaiken kaikkiaan heitä oli lähes puolitoista miljoonaa juutalaista.
Se oli Jeesuksen antaman profetian tarkka täyttymys.
Hän sanoo myös, että heidät hajotetaan pakanakansojen sekaan.
Vain pieni osa jää jäljelle.
Josefuksen mukaan Jerusalemin tuhosta eloonjääneitä oli 98 700.
Heidät myytiin orjamarkkinoilla Välimeren rannoilla.
Juutalaisia orjia oli yhtäkkiä paljon.
Orjakauppiaat saattoivat ostaa heitä halpaan hintaan.
Jeesus oli ennustanut Jerusalemin ja temppelin tuhosta.
Hän sanoo myös, että Jerusalem on oleva pakanain tallattavana.
Kysymyksessä on rappiotila ja konfliktien aika.
Kaupunkia ei hoideta, vaan pakanat tallaavat Jerusalemin maahan.
Jeesus antaa aikajanan ja sanoo, -
tämä Jerusalemin tallaaminen tulee jatkumaan -
aina siihen saakka, kunnes pakanain aika on ohi.
Joskus kaukana tulevaisuudessa pakanain aika on ohi.
Ja silloin tapahtuu muutos.
Silloin pakanakansat eivät enää tallaa Jerusalemia.
Pakanakansojen ajalla on alku ja loppu.
Jeesus puhuu siitä Luukas 21:24:ssa.
Jakeessa on ajatus siitä, -
että kun pakanakansain aika on ohi, he eivät enää tallaa Jerusalemia.
Jerusalem palautuu kansalle, -
joka teki sen kerran pää- kaupungikseen, eli juutalaisille.
Mielenkiintoista. Taistelu Jerusalemista.
Sitä on käyty vuosisatoja.
Esimerkiksi 1517 tuli ottomaanien valtias Suleiman Suuri.
Hän rakennutti Jerusalemin muurin, joka siellä on tänään.
Hän hallitsi Jerusalemia 400 vuotta, -
vuodesta 1517 vuoteen 1917.
Sitten seurasi ensimmäinen maailmansota ja kenraali Allenby.
Jerusalem antautui ehkä ainoana kaupunkina -
ilman aseellista taistelua ensimmäisen maailmansodan aikana.
Kenraali Allenbyn oli vaikeaa suunnata tykkejä kaupunkia kohti.
Hän ei halunnut valloittaa kaupunkia aseilla.
Hän lähetti sähkeen Englannin kuninkaalle kysyen: -
"Mitä minun tulisi tehdä?" Hän saa takaisin sähkeen: -
"Make it as a matter of prayer." - Ala rukoilemaan. He rukoilivat.
Menin opasystäväni Lindqvistin kanssa -
Itä-Jerusalemissa sijaitsevaan hienoon hotelliin.
Sen seinillä on paljon historiaa kuvien ja tekstien muodossa.
Ennen hotellia paikalla oli siirtokunta ja lastenkoti.
Jerusalemin lippu liittyy tähän paikkaan.
Kerrotaan, että Jerusalemin pormestari sai sieltä -
valkoisen lakanan, joka vedettiin salkoon joulukuussa 1917.
Niin Jerusalem antautui.
Niin kirjoitettiin maailman historiaa.
Syntyi brittiläinen mandaatti, -
jonka tarkoitus oli avata Palestiina juutalaisten kodiksi -
Balfourin julistuksen mukaan.
Luin äskettäin silloin esitellyistä kartoista.
Se oli aika jännittävää.
Israelille pyrittiin antamaan suuri alue.
Brittiläisen mandaatin tehtävänä oli -
antaa Palestiina kodiksi juutalaisille.
Siionismin perustaja Chaim Weizmann oli tehnyt hyvää Englannille -
ensimmäisen maailmansodan aikana.
Kiitokseksi siitä tahdottiin olla anteliaita juutalaisia kohtaan.
Ensimmäinen kartta ulottui -
Välimerestä Jordaniaan asti Irakiin päin.
Palestiinan alue oli suuri.
Vuonna 1922 Churchill oli mukana vaikuttamassa asiaan.
Niin iso alue tuottaisi ongelmia.
Missä Palestiinan arabit sitten asuisivat?
Oikeamielisintä olisi vetää raja Jordan-virran kohdalta.
1922 tehtiin uusi kartta, jossa rajana olisi Jordan-virta.
Sen itäpuolella olisi Trans-Jordania.
Joen länsipuolelle muodostuisi Israelin valtio.
Asiasta syntyi keskustelua ja ristiriitaa.
30-luvun alussa syntyi Peel-komissio.
Nähdessäni Peel-komission kartan ajattelin, -
kuinka pieni osa siinä varattiin juutalaisille, -
vain pieni alue Galileassa ja rantakaistale Tel Aviviin päin.
Mutta ei Negevin erämaata eikä eteläosaa.
Mutta juutalais-siionistinen liike hyväksyi sen ajatellen: -
"Jos saamme edes vähän maata kotimaastamme, -
voimme päättää kohtalostamme ja tulevaisuudestamme."
Mutta sitten tuli YK:n jakamissuunnitelma.
Siihen kuului Negev, osa rantakaistaa ja Pohjois-Galilea.
Nämä alueet olivat komission ehdotuksessa.
Juutalaisten järjestö hyväksyi sen.
Brittiläisen mandaatin tehtävänä oli antaa juutalaisille koti.
Kun Ben Gurion julisti Israelin valtioksi 14.5.1948, -
hän sanoi:-
"Valtuus Israelin valtiolle tulee korkeimmalta taholta."
On auktoriteetti, joka on korkeampi kuin YK ja inhimilliset järjestöt.
Muistamme aina Gurionista lukiessamme sen seikan.
Hänhän kävi myös Ruotsin eduskunnassa 60-luvun alussa.
Hän viittasi usein mandaatin, valtuutuksen, käsitteeseen.
Valtuutuksen olemme saaneet korkeimmalta taholta.
Olen vakuuttunut siitä, -
että Israelin valtion uudelleen syntyminen -
on suorassa yhteydessä Raamatun profetioihin.
Vanha ja Uusi testamentti eivät ole keskenään ristiriidassa.
Alkuseurakunnan johtajat pitivät lujasti kiinni -
Vanhan testamentin arvovallasta.
He uskoivat siihen, mitä Jumala oli puhunut -
Vanhan Testamentin profetioissa.
Tulisi aika, jolloin Jumala kääntäisi heidän kohtalonsa.
Heidän hajalleen joutumisestaan on profetioita -
kuten myös heidän ennalleen asettamisestaan.
Näemme sen erittäin selvästi 5. Mooseksen kirjan luvussa 30.
"Jos sinä silloin, kun tämä kaikki sinua kohtaa, -
siunaus tai kirous, jotka minä olen asettanut sinun valittavaksesi, -
painat sen sydämeesi kaikkien kansojen keskellä...
ja palajat Herran... tykö -
ja kuulet hänen ääntänsä kaikesta sydämestäsi...
niin Herra, sinun Jumalasi, kääntää sinun kohtalosi..."
Ilmaisu "kääntää kohtalosi" on myös Psalmeissa ja Aam. 9:ssä: -
"Minä istutan heidät omaan maahansa -
eikä heitä enää revitä maastansa. Käännän kansani kohtalon."
Ilmaisu on voimakas. Jumala itse on erittäin aktiivinen.
On Jumalan aika.
On tärkeää ymmärtää, että Jumala toimii omalla ajallaan.
Aina on jumalallinen aikaperspektiivi.
Jumala huolehtii, että oikeat palat menevät paikalleen oikeaan aikaan.
Asiat usein mutkistuvat yrittäessämme auttaa Jumalaa.
Joskus löydämme Raamatun paikan, jonka tahtoisimme toteutuvan.
Yritämme pakolla saada asioita liikkeelle.
Mutta anna Jumalan olla Jumala.
Kun aika oli täyttynyt, Jumala lähetti Poikansa.
Hän pitää vaarin ajasta.
Kun pakanakansojen aika on ohi, ne eivät enää hallitse Jerusalemia.
Nyt on Jumalan aika asettaa ennalleen juutalaiset.
On fantastista, -
miten juutalaiset kaikkialla kokevat, että heidän on palattava.
Siionistinen liike syntyi 1800-luvun lopussa.
Ennen sitä ei ollut elävää kiinnostusta asiaan, -
vaikka pääsiäisenä tervehdittiin: "Ensi vuonna Jerusalemissa."
Napoleon Bonaparten ollessa keisarina Ranskassa -
hän kutsui kokoon juutalaisten neuvoston Ranskassa.
Hän oli valloittanut suuren osan Eurooppaa ja myös Egyptin.
Kerrotaan, että marssiessaan Harmagedonin tasangolle -
hän sanoi: "Täällä tahtoisin taistella."
Hän kysyi juutalaisten neuvostolta, halusivatko he hänen apuaan -
saadakseen kodin ottomaanien hallitsemassa Palestiinassa.
He vastasivat näin: -
"Pariisi on Jerusalemimme ja Ranska kotimaamme."
Vanhaan isänmaahan muuttaminen ei ollut ajankohtaista.
Mutta sitten aika täyttyi. Tuli Jumalan aika.
Enkeli kysyy: "Kuinka kauan?"
Herra sanoo profeetalle: "Profetoi suurella kiivaudella."
Siinä on ajatus Jerusalemista ja Siionista.
Kun aika on tullut, palapelin palat osuvat oikeisiin kohtiinsa.
Monet olosuhteet ja tapahtumat johtavat profetioiden täyttymiseen.
On tärkeää olla yhtä mieltä Jumalan ajatusten kanssa.
Jumalan tahdossa oleminen on sitä, että teemme samaa kuin hän.
Meidän tulee löytää, mitä Jumalalla on nyt sydämessään.
Lukiessamme Sakarjaa voisimme syyttää Jumalaa siionistiksi.
Monet ovat siionismia vastaan.
Mutta Sakarjan 8. luvun mukaan Jumala on siionisti.
Koska Jumala aikoi kääntyä takaisin Siionin puoleen, -
oli täytynyt olla aika, jolloin Hän on vetäytynyt pois.
Sakarja 8:ssa Herra sanoo: -
"Käännyn takaisin Siionin puoleen ja tahdon asua Jerusalemissa."
Jumalan oma kaipuu tuli ajan täytyttyä juutalaisten sydämeen.
He itse eivät ehkä tienneet miksi, mutta siionismi syntyi.
Theodor Herzl ei ollut erityisen uskonnollinen juutalainen.
Kuitenkin Jumala istutti tämän näyn hänen sydämeensä.
Liike voimistui Euroopassa.
Liike vaikutti siihen, että nykyajan juutalaisten katseet -
kääntyisivät takaisin kohti vanhaa isänmaatansa, -
ei kohti Madagaskaria, Ugandaa tai Argentiinaa.
Kuten Ben Gurion sanoi: "Mandaatti tulee korkeimmalta taholta."
Kun aika oli täytetty, vanhat profetiat toteutuivat.
Siksi Israel on kaikista myrskyistä huolimatta tukeva kallio.
David Wilkerson, amerikkalainen Jumalan mies, kirjoitti kirjassaan:
"Israel tulee olemaan voittamaton, -
koska se on perustettu profeetalliselle sanalle."
Olen ajatellut, onko Raamatussa kohtia, jotka kertoisivat, -
mitä ensimmäiset kristityt ja johtajat kysymyksestä ajattelivat.
Näin kohdan, jonka olin lukenut aikaisemmin, -
mutta en ollut nähnyt siinä liittymäkohtaa Israeliin.
Tapahtumaa voidaan kutsua ensimmäiseksi kirkolliskokoukseksi.
Apostolien teot 15.
Siinä oli tällainen kysymyksenasettelu: -
"Voitteko todellakin hyväksyä, että pakanat tulevat -
ja ovat osallisia liitosta ja ovat kanssamme veljiä?
Miten käsittelemme pakanoiden parissa tehtävää lähetystyötä?
Me olemme valittu kansa. Me olemme Jumalan omaisuuskansa.
Ja nyt he alkavat saarnata pakanoiden keskuudessa.
Mitkä säännöt annamme heille?
Vaadimmeko heiltä Mooseksen lain pitämistä?
Tehdäänkö heistä juutalaisia?
Mitenkä käsittelemme tätä uutta kysymystä, joka kasvaa valtavasti?"
Näemme Apostolien tekojen luvusta 15, -
ettei heitä tulisi tehdä juutalaisiksi.
Heidän pitää karttaman haureutta, epäjumalan palvontaa, -
lihaa, josta veri ei ole laskettu jne.
Mutta heidän ei tarvinnut pitää juutalaisia juhlia tai sääntöjä.
Mitään näistä asioista ei otettu esille tässä kokouksessa.
Tehdessämme lähetystyötä eri maissa on viisasta, -
kuten Paavali sanoi, olla juutalaisille juutalainen -
ja kreikkalaisille kreikkalainen.
Jos asuu Israelissa, niin tulisi viettää heidän juhliaan.
Tässä kokouksessa se ei ollut ratkaiseva kysymys.
Siellä oli mielenkiintoinen aikaperspektiivi.
Jaakob tekee yhteenvedon asioista, jotka päätettiin -
tässä ensimmäisen seurakunnan johtajien kokouksessa: -
"Simon on kertonut, kuinka Jumala ensi kerran katsoi pakanain puoleen -
ottaakseen heistä kansan omalle nimellensä."
Olisi ollut helpompaa ajatella, että se alkoi Jerusalemissa.
Eikö tässä ole väärä järjestys, eivätkö juutalaiset ole ensin?
Mutta tässä tulee esiin ajatus siitä, -
että kristillisellä seurakunnalla on mandaatti Jumalalta.
Sen tulee evankelioida koko maailma.
Se ei saa eristäytyä, -
vaan sen tulee valloittaa koko maailma.
Silloin Jumala ottaa itselleen kansan pakanain keskuudesta.
Seurakunnan päämääränä ja kutsumuksena tulee olla -
koko maailman evankelioiminen aina maan ääriin asti -
Matteus 28:n, Markus 16:n ja Apostolien teot 1:8:n mukaan.
Jumala ottaa itselleen ensin kansan pakanoiden keskuudesta.
Mutta jotkut ovat sanoneet: -
"Seurakunta on korvannut Israelin. Me olemme uusi Israel.
Ei ole miestä eikä naista, juutalaista tai kreikkalaista.
Olemme kaikki yhtä Kristuksessa."
Niin syntyi hirveä korvausteologia.
Sen vanavedessä on ollut paljon antisemitistisiä virtauksia -
jopa seurakunnan historiassa, mitä häpeämme.
Se aiheuttaa vaikeuksia -
yrittäessämme esitellä Uutta testamenttia juutalaiselle.
Seurakunnan nimissä on tehty paljon pahaa.
Mutta seurakunta ei ole korvannut Israelia.
Raamatun teksti täytyy selittää tekstillä.
Raamatun asiayhteyksien on oltava tasapainossa toistensa kanssa.
Room. 11:ssä Paavali ottaa esiin teologisia kysymyksiä, -
kuten uskosta vanhurskauttaminen.
Hän opettaa myös hienosti siitä, -
miten Uusi testamentti näkee juutalaisen kansan.
Luvussa 11. hän kysyy: "Onko Jumala hyljännyt kansansa, -
jonka hän on kerran valinnut?"
Hän vastaa itse: -
"Ei, Jumala ei ole hyljännyt kansaansa, jonka hän on valinnut."
Hän vertaa Jumalan kansaa öljypuuhun.
Olemme oksastetut vanhaan öljypuuhun, emme ole uusi puu.
Se ei alkanut meistä, eikä tule loppumaankaan meihin.
Tapahtumayhteys on suurempi, öljypuu oli jo istutettu.
Meidät oksastettaisiin siihen.
Paavali tuntui tietäneen, että tämä asia -
voisi tulla kiusaukseksi seurakunnalle tulevina päivinä. Hän sanoo näin: -
"Älkää ylpeilkö siitä, että teillä yhtäkkiä on paikka öljypuussa, -
vaan jos Jumala vastoin luonnon järjestystä on voinut antaa -
meille paikan öljypuussa, kuinka paljon ennemmin -
hän voi ottaa vanhat oksat ja panna ne takaisin öljypuuhun."
Hänen ajatuksensa ovat uudelleen aikaperspektiivissä, -
kun hän sanoo: "Kun pakanain täysi luku on sisälle tullut."
Hän palaa takaisin käsitteeseen "pakana".
Seurakunnan tehtävänä on tehdä Jeesus tunnetuksi -
Israelin rajojen ulkopuolella. Koko maailma on sen lähetyskenttä.
Paavali sanoo, että pakanoiden luku täyttyy eräänä päivänä.
Jumala tietää sen päivän ja myös luvun.
Mutta eräänä päivänä on pakanoiden täysi luku tullut sisälle.
Silloin Israel saa jälleen kantaa Jumalan ilmestystä.
Silloin tehtävä palaa heille. Koko Israel pelastuu.
Hän alleviivaa sitä, jotta ei olisi väärinymmärrystä tulkinnassa.
Hän sanoo: "Sillä ei Jumala armo- lahjojaan eikä kutsumustaan kadu."
Se on uskomatonta, ystävät.
Hän ei ole koskaan peruuttanut sitä kutsumusta,
jonka hän antoi Aabrahamille ja Moosekselle.
Kutsumus on jäljellä. Elämme todella erikoisessa ajassa.
Sitä ei voida verrata mihinkään muuhun aikaan maailman historiassa.
Kehitys menee niin valtavaa vauhtia eteenpäin.
Jerusalem on tullut takaisin juutalaiskansalle.
He ovat palanneet oltuaan hajotettuna eri puolille maailmaa.
He sanoivat ennen Napoleon Bonapartelle: -
"Pariisi on Jerusalemimme, Ranska on kotimaamme."
Nyt heidän katseensa suuntautuu kotimaahan.
Heidät on tuotu sinne kotkan siivillä.
Israel on maailman kartalla, ja Jerusalem on heidän pääkaupunkinsa.
Täällä Västeråsin City-kirkossa on heidän lippunsa.
Fantastista. Elämme keskellä tätä -
profeetallista tapahtumaketjua.
Eikö kannatakin sanoa halleluja!
5. Moos. 30:ssä kehotetaan painamaan mieleen.
"Kun painat mieleesi."
Jumalan Henki on vaikuttanut juutalaisissa niin, -
että he tahtovat palata.
On fantastista, kuinka muuttolinnut tulevat keväisin -
ja kuinka ne syksyllä lentävät takaisin lämpimiin maihin.
Miten ne tietävät, että nyt on aika lähteä?
Niillä on sisäinen vaisto. Ja kuinka ne löytävät oikean suunnan?
Jotkut tulevat Etelä Afrikasta ja lentävät läpi Afrikan ja Israelin.
Ne tulevat takaisin puutarhaasi, -
juuri saman katon alle, missä niillä on pesä.
Kuinka ne löytävät takaisin?
Se on arvoitus.
Aloin tutkimaan asiaa internetistä.
Siellä puhuttiin kolmesta eri kompassista, -
jotka ohjaavat muuttolintuja.
Siellä puhuttiin aurinko- ja tähtikompassista.
Siellä puhuttiin magneettikompassista.
Toisilla linnuilla on silmissään valokuvauksellinen muisti.
Se on kuin kartta, joka auttaa niitä.
Kun yksi kompassi ei toimi, niin toinen toimii paremmin.
Meillä on Raamattu kompassina.
Joskus puhumme sisäisestä näkemyksestä.
Olen tavannut joskus maailman eri puolilta palanneita juutalaisia.
Olen kysynyt heiltä: "Miten se oikein tapahtui?"
He olivat tunteneet ja kokeneet, että nyt oli oikea aika.
Jumalan kansan ennalleen asettamisen aika on tullut.
Jumalalla on valtavan jännittäviä asioita meneillään.
Raamattu on valtava kirja.
En koskaan väsy lukemaan sitä.
Synnyin 1954 ja olen 59-vuotias.
Tulin henkilökohtaisesti kristityksi nuorena poikana.
Olen kasvanut vapaakirkollisessa kodissa.
Jo lapsuudesta lähtien Israel on ollut osa elämääni.
Kirkossani puhuttiin siitä. Se oli tavallista.
40-luvulla ja 50-luvulla pidettiin Israel-aiheisia viikonloppuja.
Tiedettiin, että vanhat profetiat tulisivat täyttymään.
Uskottiin lupaukseen, että Jeesus, Messias on tuleva takaisin.
Israel tulisi kokonaan ennalleen asetetuksi.
Messias tulee takaisin Öljymäelle ja koko Israel pelastuu.
Siionista lähtee laki ja järjestys.
Melkein kaikissa vapaaseurakunnissa saarnattiin tästä.
Nyt profetiat toteutuvat.
Israel on maailmankartalla. Heitä kohtaan on hyökätty ja uhattu.
Mutta he ovat eläneet ja ovat jäljellä vaikeuksista huolimatta.
Eikö nyt pitäisi nähdä asiat vielä selvemmin kuin ennen?
Mutta Israelista on tehty seurakunnissa poliittinen kysymys.
Mietitään, ollaanko puolesta vai vastaan.
Jumalan suunnitelma Israelia kohtaan on politisoitu, -
koska on niin paljon konflikteja.
Raamattu ei koskaan ole luvannut helppoa tietä.
Ei maailma tule osoittamaan suosiotaan.
Päinvastoin Raamattu sanoo, että Israelille tulee vaikeampaa.
Sakarjan 12. luvun mukaan koko maailma kääntyy heitä vastaan.
Kaikki maat kääntyvät heitä vastaan.
Tahtoisin olla positiivisempi, -
mutta Raamattu sanoo näin.
He selviytyvät voittajina, koska Jumala on heidän kanssaan.
Miksi Israelin kannatus on vähentynyt seurakunnissamme?
Miksi seurakuntamme eivät enää kannata Israelia?
Yhtenä syynä on, että siitä saarnataan liian vähän.
Shalom över Israel -järjestö nostaa esille Israel-kysymyksen.
Se tehdään tasapainoisella tavalla.
Göran Larsson opetti hyvin iltapäivällä.
Tehtävänämme ei ole ratkaista tilanteita väkisin.
Israelin asiat ratkaistaan Jumalan ajalla.
Asiasta puhutaan liian vähän.
Kierrän Ruotsin seurakuntia puhumassa näistä asioista.
Emme tietenkään voi aina saarnata Israelista.
Jeesus on tietenkin seurakunnan keskus. Mutta kerran vuodessa -
jokaisen seurakunnan tulisi järjestää Israel-viikonloppu, -
jotta jäsenten tieto ei olisi iltalehtien varassa.
Meidän täytyy tietää, mitä tämä vanha kirja sanoo.
Se on tärkeää.
On toinenkin asia. Olemme kovia median kuluttajia.
Elämme kiireisessä tahdissa.
Ennen kristityt pitivät hartaushetkiä.
He lukivat Raamattua, alkuperäistä lähdettä.
Nyt ei ole yhtä päivänselvää, että kaikki kristityt lukevat Raamattua.
Silloin ollaan toisten mielipiteiden vaikutuksen alaisina.
Uskon, että meidän on palattava takaisin Raamattuun -
ja nostettava esiin Israel-asiaa.
Israelin ystävänä on myös tärkeää, ettemme syrji arabeja.
Lähetyskäsky koskee kaikkia kansoja.
Jeesus rakastaa kaikkia kansoja.
Kun sydämessämme on rakkaus, rakastamme silloin myös arabeja.
Olemme myötätuntoisia heitä kohtaan.
Tiedämme, että hekin kärsivät tämän ristiriidan vuoksi.
Rukoilemme asian puolesta.
Tiedämme, että tilanne on erittäin vaikea.
Jos tunnemme jumalaapelkääväisiä palestiinalaisia ystäviä, -
paras apu rauhan saamiseksi on heidän tukemisensa.
Voimme auttaa heitä tekemään Jeesus tunnetuksi omilla alueillaan.
Ajattele, mikä voitto Jumalan valtakunnalle.
Vihaa täynnä olevat ihmiset kohtaavat Jeesuksen ja pelastuvat.
Hyvä apu rauhan saavuttamiseksi.
Tilanne on vaikea, mutta rukoilemme sen puolesta.
Uskomme, että Jumalalla on varattuna monia asioita.
Hän tulee asettamaan valtakuntansa ennalleen.
Silloin kaikki on hyvin sekä juutalaisille että arabeille, -
mutta ei vain heille, vaan koko maailmalle.
Rukoilemme, tulkoon sinun valtakuntasi! Aamen.
Isä kiitän sinua, että puhut sanasi kautta monella eri tavalla.
Annat kuulemiemme asioitten painua syvälle, -
jotta alamme työstämään niitä elämässämme.
Kiitos, että puhut tässä konferenssissa. Siunaa oma sanasi.
Jeesuksen nimessä. Rukoilemme Israelin puolesta.
Rukoilemme Jerusalemin puolesta.
Rukoilemme juutalaisten ja poliittisten johtajien puolesta.
Anna Netanjahulle viisautta, -
että hän voisi tehdä vaikeassa tilanteessa oikeita päätöksiä.
Kiitos, että varjelet Israelin rajat. Kiitos enkelivartiosta.
Pysäytä suunnitellut hyökkäykset Israelia kohtaan.
Rukoilemme myös palestiinalaisten puolesta, joilla on vaikeaa.
Isä, rukoilemme Jeesuksen nimessä, että autat niitä pastoreita -
jotka tahtovat saarnata Jeesusta ja voittaa palestiinalaisia sinulle.
Jeesus, anna heille voimaa ja viisautta vaikeassa tilanteessaan.
Jeesuksen nimessä. Siunaa edelleen tätä konferenssia. Aamen.
Käännös: Kirsti Eastwood